《戏题酒肆》
宋代·陈棣

一气无私万物春，小儿造化果能神。
鸟啼花发遽如许，酒病诗能那厌频。
倒著敢期山简醉，典衣谁计少陵贫。
上林五祚他年赋，姑作临邛涤器人。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。